Indhold
Indholdsfortegnelse 🔎︎

# Indsætte, redigere og sammenkæde rammer

En ramme er en beholder til tekst og grafik, som du kan sætte overalt på en side. Du kan også bruge en ramme til anvende kolonnelayout på tekst.

## Indsætning af en ramme

1. Vælg den tekst, som du vil inkludere i rammen.

2. Vælg Indsæt - Ramme og klik OK.

## Redigering af en ramme

- For at redigere indholdet af en ramme klikker du inde i rammen og foretager de ændringer, du vil.

- For at redigere en ramme, skal du vælge rammen, højreklikke, og så vælge en formateringsindstilling. Du kan også højreklikke på den valgte ramme, og vælge Ramme.

- For at ændre størrelse på en ramme klikker du på kanten af rammen og trækker i en kant eller et hjørne på rammen. Hold Skift nede, mens du trækker, for at beholde rammens proportioner.

## For at skjule tekst ved udskrivning

Enhver ramme i Writer kan indstilles til en tilstand, som tillader visning af teksten på skærmen, men hindrer udskrivning af teksten.

1. Marker rammen (du ser de otte håndtag).

2. Vælg Formater - Ramme og objekt - Egenskaber - Indstillinger.

3. I området Egenskaber, fjern markering af afkrydsningsfeltet Udskriv og klik på OK.

## Sammenkædning af rammer

Du kan sammenkæde rammer, så deres indhold automatisk flyder fra en ramme til en anden.

1. Klik på kanten af en ramme, som du vil kæde. Markeringshåndtag fremkommer på kanterne af rammen.

2. På værktøjslinjen Ramme klikker du på ikonet Sammenkæd rammer.

3. Klik på rammen som du vil sammenkæde til.

Du kan kun sammenkæde rammer hvis:

- Målrammen er tom.

- Målrammen ikke er kædet til en anden ramme.

- Kilde- og målrammerne er i samme sektion. For eksempel kan du ikke sammenkæde en sidehovedramme med en sidefodsramme.

- Kilderammen har ikke en næste kæde.

- Mål- eller kilderamme er ikke indeholdt i hinanden.

Når du vælger en sammenkædet ramme, bliver en linje, som forbinder de forbundne rammer, vist.

Faciliteten Automatisk størrelse er kun tilgængelig for den sidste ramme i en række af kædede rammer.

Relaterede emner

Fremhævelse af tekst

Brug af en ramme til at centrere tekst på en side

Indsættelse af et helt tekstdokument

Bruge værktøjslinjer